Ssemman-as tallit n ubeddel acku ma nuɣal ciṭ ɣer deffir kan ar lqern wis kraḍ ar lewhi n 432 Send Talalit n Sidna Ɛisa, deg Atina gedlen aselmed d usemres n usugnan acku deg lewhi-nsen asugnan yesɛa anamek n war tillawt*, nutni ur ttamnen ara yes. Tallit-a ad tebdu si lqern wis xemsa d afella, tejmel-d ifelsafiyen d-yusan send Sucrat d wid d-yusan seld-is, di tallit-a ad naf deg-s fkan udem atrar i uxemmem n wemdan segmi i yas-rnan tawuri tasugnant i wallaɣ. ɣas ma gan tanmegla* gar tmiḍrant tillawt akked usugnan, ad naf yal tamiḍrant s taɣult-is, imi taɣult n tillawt icud ɣer-s wayen yettidir umdan deg tilawt am wayen yettwali d wayen yettsami ma d taɣult n usugnan icud ɣer-s targit, axemmem umgizan, axerref maca yella anda taɣult n usugnan tkeččem deg tillawt, acku deg tallit-a ifelsafiyen umnen belli amahil n umdan n yal ass yeḥwaǧ asugen. Ayen i ten-yeǧǧan, deg umedya Platon, sexdamen deg yimahilen ifelsafiyen aṭas tumgist (asnulfu asugnan), Socrat d aɣen yessemras ayen i wumi isemma  le demon  ar ɣur-s d ṣṣut i d-yetteken si sdaxel-is yettwehhi-as-d abrid ara yeḍfer, Aristote daɣen yumen belli targit tezmer aɣ-d-tesken ayen ara yeḍrun sya ɣer sdat, ḍefren-d wiyaḍ i yessemrasen ayen icudden ɣer taɣult n usugnan.